Introducció a Evolution.
Brian Grohe
grohe43@gmail.com
Andre Klapper
ak-47@gmx.net
Jordi Mas i Hernàndez
jmas@softcatala.org 2014, 2019, 2020
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Primers passos

Evolution us permet accedir a la vostra informació personal, com ara els vostres calendaris, correus electrònics, llibretes d'adreces i tasques en un sol lloc.

Per defecte, l'Evolution obre la vista de correu. Aquí és on podeu veure tot el vostre correu. Podeu canviar a altres visualitzacions de l'aplicació anant a la part inferior del panell esquerre de la finestra (anomenat «commutador») i seleccionat la visualització desitjada. Més informació sobre els elements de la finestra principal.

Quan s'inicia Evolution, recorda l'última vista que s'ha utilitzat. Tanmateix, també podeu començar explícitament Evolution en una vista concreta. Per a la vista del calendari, utilitzeu l'ordre evolution --component=calendar a l'aplicatiu Terminal. Altres opcions disponibles són "correu", "contactes", "tasques" i "notes".